\*P/2024316\*

**POZIV ZA ISKAZ INTERESA**

**prema**

**PROGRAMU PODRŠKE BRDSKO-PLANINSKIM PODRČJIMA**

***SMJERNICE ZA PODNOSITELJE ZAHTJEVA***

KLASA: 402-07/20-01/1218

URBROJ: 538-08-1/263-20-4

**SADRŽAJ**

[1. PROGRAM PODRŠKE BRDSKO-PLANINSKIM PODRUČJIMA 3](#_Toc57739675)

[***1.1*** ***TEMELJ ZA RASPODJELU SREDSTAVA I ODABIR PROJEKATA ZA FINANCIRANJE*** 3](#_Toc57739676)

[***1.2 CILJEVI PROGRAMA I PRIORITETI*** 3](#_Toc57739677)

[***1.3*** ***RASPODJELA FINANCIJSKIH SREDSTAVA MINISTARSTVA*** 3](#_Toc57739678)

[2. PRAVILA POZIVA ZA ISKAZ INTERESA 4](#_Toc57739679)

[***2.1 UVJETI PRIHVATLJIVOSTI*** 4](#_Toc57739680)

[**2.1.1. Prihvatljiva područja** 4](#_Toc57739681)

[**2.1.2. Prihvatljivi podnositelji zahtjeva** 4](#_Toc57739682)

[**2.1.3. Partnerstva i prihvatljivi partneri** 5](#_Toc57739683)

[**2.1.4. Provedbeno razdoblje** 5](#_Toc57739684)

[**2.1.5. Prihvatljive građevine i aktivnosti** 5](#_Toc57739685)

[**2.1.6. Prihvatljivi troškovi** 7](#_Toc57739686)

[**2.1.6.1. Trošak izvođenja radova** 8](#_Toc57739687)

[**2.1.6.2. Trošak usluge nadzora gradnje** 8](#_Toc57739688)

[***2.2 POSTUPAK PODNOŠENJA ZAHTJEVA*** 9](#_Toc57739689)

[**2.2.1. Obrazac prijave za dodjelu financiranja** 9](#_Toc57739690)

[**2.2.2. Način podnošenja zahtjeva** 10](#_Toc57739691)

[**2.2.3. Rok za podnošenje zahtjeva** 10](#_Toc57739692)

[**2.2.4. Dodatne informacije** 10](#_Toc57739693)

[3. POSTUPCI DO DODJELE SREDSTAVA 10](#_Toc57739694)

[***3.1 ZAPRIMANJE, OTVARANJE, ADMINISTRATIVNA PROVJERA I PROVJERA*** 10](#_Toc57739695)

[***PRIHVATLJIVOSTI ZAHTJEVA*** 10](#_Toc57739696)

[***3.2 VREDNOVANJE PROJEKTNIH PRIJEDLOGA*** 11](#_Toc57739697)

[***3.3 ODABIR PROJEKATA*** 12](#_Toc57739698)

[4. UGOVOR O FINANCIRANJU 12](#_Toc57739699)

[***4.1 OBAVEZE KORISNIKA I ZAŠTITNI MEHANIZMI*** 12](#_Toc57739700)

[***4.2 PROVEDBA PROJEKTA*** 13](#_Toc57739701)

[***Odgovornost za provedbu projekta*** 13](#_Toc57739702)

[5. POPIS PRILOGA 14](#_Toc57739703)

1. **PROGRAM PODRŠKE BRDSKO-PLANINSKIM PODRUČJIMA**
   1. ***TEMELJ ZA RASPODJELU SREDSTAVA I ODABIR PROJEKATA ZA FINANCIRANJE***

Ministarstvo regionalnoga razvoja i fondova Europske unije (u nastavku teksta: Ministarstvo) je u skladu sa Zakonom o brdsko-planinskim područjima (Narodne novine, broj 118/18) nositelj upravljanja razvojem brdsko-planinskih područja. Cilj upravljanja razvojem brdsko-planinskih područja je pridonijeti njihovom gospodarskom i svekolikom razvoju, osigurati pretpostavke za jačanje konkurentnosti i ostvarenje vlastitih razvojnih potencijala te potaknuti aktivaciju svih dionika na zajedničkom radu za dobrobit brdsko-planinskih područja i njihov gospodarski oporavak što je preduvjet za sprečavanje iseljavanja stanovništva, smanjenje negativnog demografskog trenda i održivi razvoj.

Ministarstvo prema Programu podrške brdsko-planinskim područjima (u nastavku teksta: Program) potiče jedinice lokalne samouprave koje su u skladu s Odlukom o obuhvatu i razvrstavanju jedinica lokalne samouprave stekle status brdsko-planinskog područja (Narodne novine, br. 24/19), (u nastavku teksta: Odluka o obuhvatu i razvrstavanju) na svrhovito korištenje sredstava ulaganjem u unaprjeđenje društvene, komunalne, socijalne i javne infrastrukture te pripremi infrastrukture kao preduvjeta za ulaganja i gospodarski oporavak, vodeći pritom računa o promicanju jednakih mogućnosti i socijalne uključenosti (promicanja ravnopravnosti spolova te zabrana diskriminacije po bilo kojoj osnovi), promicanju održivog razvoja (očuvanje, zaštita i unaprjeđenje zaštite okoliša, promicanje korištenja obnovljivih izvora energije i unaprjeđenja energetske učinkovitosti) kao i o neovisnosti lokalne zajednice.

Financijska sredstva Programa raspoređuju se na projekte na području jedinica lokalne samouprave koje su u skladu sa Odlukom o obuhvatu i razvrstavanju stekle status brdsko-planinskog područja i koji doprinose ostvarenju ciljeva Programa.

***1.2 CILJEVI PROGRAMA I PRIORITETI***

Cilj Programa podrške brdsko-planinskim područjima je pridonijeti održivom razvoju brdsko-planinskih područja u smislu poboljšanja dostupnosti lokalne infrastrukture i otklanjanja posljedica nastalih usred vremenskih nepogoda karakterističnih za brdsko-planinska područja.

Program je koncipiran kao odgovor na razvojne prioritete lokalne razine i predstavlja podršku u:

* unaprjeđenju društvene, komunalne, socijalne i javne infrastrukture te pripremi infrastrukture kao preduvjeta za ulaganja i gospodarski oporavak
* sanaciji šteta na infrastrukturnim građevinama nastalih uslijed vremenskih nepogoda karakterističnih za brdsko-planinsko područje

***1.3* *RASPODJELA FINANCIJSKIH SREDSTAVA MINISTARSTVA***

Sredstva za provedbu Programa biti će osigurana Državnom proračunu Republike Hrvatske za 2021. godinu i projekcijama za 2022. i 2023. godinu u razdjelu 061, glava 05 Ministarstva regionalnoga razvoja i fondova Europske unije, program 2902 – Razvoj potpomognutih područja i područja s razvojnim posebnostima na aktivnost K 758042 - Razvoj brdsko-planinskih područja u iznosu 25.000.000,00 kuna (slovima: dvadesetpetmilijunkunainulalipa).

Od ukupnih sredstva Programa do 9.000.000,00 kuna (slovima: devetmilijunkunainulalipa) rasporedit će se na projekte s područja Gorskog Kotara.

Ministarstvo zadržava pravo nedodjeljivanja svih raspoloživih sredstava.

***Prihvatljivi iznos financiranja***

Jedan podnositelj zahtjeva može podnijeti **jedan zahtjev** za financiranje.

Vrijednost financiranja Ministarstva, po Korisniku, može iznositi do 1.000.000,00 kuna (slovima: milijunkunainulalipa) s PDV-om.

Neće se financirati projekt čija je vrijednost manja od 100.000,00 kuna (slovima: stotisućakunainulalipa) s PDV-om.

1. **PRAVILA POZIVA ZA ISKAZ INTERESA**

***Definicije:***

* Zahtjev koji udovoljava uvjetima prihvatljivosti naziva se „Projektni prijedlog“.
* Projektni prijedlog koji je odobren za financiranje naziva se “Projekt”.

Projekt čini jedna ili više prihvatljivih aktivnosti koje se u provedbenom razdoblju provode na jednom ili više prihvatljivih objekata iste namjene, u skladu s Dodatkom B - Prijavnim obrascem i Dodatkom C - Proračunom projekta.

Projekt može biti i dio neke investicije koja se, kao jedna tehnička i tehnološka cjelina, provodi u provedbenom razdoblju.

* U smislu provedbe Programa, nakon što je donesena Odluka o odabiru projekata, podnositelj zahtjeva dobiva naziv „Korisnik“.

**Korisnik je izravno odgovoran za pripremu dokumentacije i provedbu Projekta u cijelosti.**

***2.1 UVJETI PRIHVATLJIVOSTI***

Uvjeti prihvatljivosti odnose se na:

* Podnositelje zahtjeva i njihove partnere
* Područje provedbe projekta
* Trajanje projekta
* Građevine i aktivnosti
* Troškove

**2.1.1.** **Prihvatljiva područja**

Prihvatljiva područja su područja jedinica lokalne samouprave koja su u skladu s Odlukom o obuhvatu i razvrstavanju stekla status brdsko-planinskog područja, prioritetno na onom području JLS-a koje prema svojim geomorfološkim i klimatskim karakteristikama ima obilježja brdsko-planinskih područja.

**2.1.2. Prihvatljivi podnositelji zahtjeva**

Prihvatljivi podnositelji zahtjeva su:

1. jedinice lokalne samouprave sa statusom brdsko-planinskog područja
2. jedinice područne (regionalne) samouprave ukoliko se projekt provodi na prihvatljivom području.

Podneseni zahtjevi bit će isključeni iz postupka vrednovanja i odabira projekata, ukoliko Ministarstvo ima saznanja da je podnositelj zahtjeva/partner:

* zbog neispunjena ugovorne obveze dužan vratiti sredstva dobivena od Ministarstva ili mu je naplaćeno jamstvo za izvršenje ugovornih obveza;
* dostavio netočne informacija zatražene od Ministarstva;
* pokušao doći do povjerljivih informacija ili pokušao utjecati na Povjerenstvo i službenike Ministarstva u postupku odabira;
* pravomoćno osuđen za prijevaru i korupciju, udruživanje za počinjenje kaznenih djela ili bilo koje druge nezakonite aktivnosti štetne za financijski interes Republike Hrvatske;

**2.1.3. Partnerstva i prihvatljivi partneri**

Podnositelj zahtjeva može djelovati samostalno ili uz partnere.

***Partneri***

Partneri podnositelja zahtjeva mogu biti pravni subjekti čiji su osnivači podnositelj zahtjeva i u njegovom su većinskom vlasništvu ili suvlasništvu kao i druga tijela javne vlasti čija aktivnost na realizaciji projekta doprinosi cilju Programa.

Ukoliko podnositelj zahtjeva planira partnera u provedbi projekta, način ostvarenja partnerstva mora biti naveden u Dodatku – B, točka 2. Opravdanost, a financijski doprinos partnera projektu treba biti vidljiv u Dodatku C - Proračunu projekta.

**2.1.4. Provedbeno razdoblje**

Provedbeno razdoblje prema Programu je razdoblje od 1. siječnja 2021. do 31. prosinca 2022. godine.

**2.1.5. Prihvatljive građevine i aktivnosti**

***Ciljane skupine***

Ciljane skupine moraju imati izravnu korist od projekta.

Ciljana skupine je ukupno stanovništvo s područja prihvatljivih podnositelja, koje ima izravnu korist od provede projekta.

Podnositelji zahtjeva/Korisnici su dužni prilikom pripreme i provedbe projekata voditi računa o primjeni horizontalnih načela u provedbi projekata, odnosno promicanju jednakih mogućnosti i socijalne uključenosti (promicanja ravnopravnosti spolova te zabrana diskriminacije po bilo kojoj osnovi) i promicanju održivog razvoja (očuvanje, zaštita i unaprjeđenje zaštite okoliša, promicanje korištenja obnovljivih izvora energije i unaprjeđenja energetske učinkovitosti).

***Prihvatljive aktivnosti i građevine***

Prihvatljive su one aktivnosti koje se provode na građevinama javne namjene u vlasništvu prihvatljivih podnositelja ili u vlasništvu pravnih subjekata čiji su osnivači prihvatljivi podnositelji i u njihovom su većinskom vlasništvu ili suvlasništvu ili su javno dobro za opću uporabu, a na raspolaganju su široj lokalnoj zajednici i čija će provedba pridonijeti povećanju standarda komunalnih i socijalnih usluga u lokalnoj zajednici.

Aktivnost se smatra prihvatljivom ukoliko:

* odražava potrebe kolektivnih prioriteta i služi većini stanovništva,
* je opravdan njezin opseg prema broju stanovnika kojima treba služiti, odnosno ekonomski je isplativa u odnosu na trošak,
* udovoljava tehničkim normama i standardima Republike Hrvatske,

Prihvatljive aktivnosti su sve aktivnosti vezane uz izgradnju, nadogradnju, modernizaciju, rekonstrukciju, obnovu ili adaptaciju prihvatljivih građevina.

Prihvatljive su građevine iz područja ulaganja u:

1. unaprjeđenju društvene, komunalne, socijalne i javne infrastrukture te pripremi infrastrukture kao preduvjeta za ulaganja i gospodarski oporavak
2. sanaciji šteta na infrastrukturnim građevinama nastalih uslijed vremenskih nepogoda karakterističnih za brdsko-planinsko područje
3. **socijalna/društvena infrastruktura:**

* predškolske građevine (jaslice, dječji vrtići, male škole)
* školske građevine (osnovne škole, srednje škole, visoke škole, specijalne škole, školsko-sportske dvorane i školska igrališta)
* domovi za starije i nemoćne osobe
* građevine zdravstvene zaštite

1. **javna infrastruktura:**

* građevine za zadovoljenje društvenih i kulturnih potreba (domovi kulture, društveni

domovi, knjižnice, muzeji i slične građevine društvene namjene)

* dječja igrališta i igraonice
* parkovi i trgovi u naseljima
* druge građevine javne namjene (građevine javne uprave, sportske građevine, mrtvačnice, platoi i ograde oko groblja)

1. **komunalna infrastruktura:**

* sekundarne (lokalne) vodovodne mreže za opskrbu pitkom vodom, uz uvjet da je sekundarna mreža spojena na vodoopskrbni sustav u funkciji
* sustavi oborinske i fekalne odvodnje malog promjera uz uvjet da je sustav spojen na glavnu kanalizacijsku mrežu
* nerazvrstane ceste i ulice u naseljima (uključujući male mostove, odvodnju prometnica, potporne i zaštitne zidove, kružne tokove i sl.)
* nerazvrstane ceste izvan naselja
* parkirališta, ugibališta i stajališta javnog prijevoza
* nogostupi i biciklističke staze u/između naselja
* plinske mreže i niskonaponske mreže

1. **zaštita okoliša, energetska učinkovitost i obnovljivi izvori energije:**

* javna rasvjeta (proširenje mreže, zamjena postojeće rasvjete ekološki prihvatljivom)
* povećanje energetske učinkovitosti prihvatljivih građevina (poboljšanje fizikalnih svojstava zgrade: vanjska ovojnica, zamjena otvora i krovišta; poboljšanje sustava grijanja i hlađenja; uređenje kotlovnica)
* primjena obnovljivih izvora energije
* punionice električnih vozila

1. **gospodarska infrastruktura:**

* pristupne cesta do postojećih poslovnih zona
* komunalna infrastruktura (vodovod, odvodnja, energetske i komunikacijske mreže) do postojeće poslovne zone
* prenamjena građevina u vlasništvu podnositelja za obavljanje gospodarskih aktivnosti
* građevine namijenjene promociji i plasmanu lokalnog područja (tržnice, etno i tematske kuće i sl.)
* infrastrukturne građevine u svrhu jačanja turističke ponude (šetnice, poučne staze, vidikovci, žičare, biciklističke staze izvan naselja, tematski parkovi i sl.)

**6) sanacija infrastrukturnih građevina oštećenih uslijed vremenskih nepogoda karakterističnih za brdsko-planinska područja:**

* klizišta, odroni
* šumske ceste i putevi
* prateće infrastrukturne građevina (potporni i zaštitni zidovi, propusti i sl.)
* krovišta na javnim građevinama
* druge infrastrukturne građevina za koje podnositelj potvrdi da su oštećena uslijed otežavajućih klimatskih i drugih uvjeta na brdsko-planinskim područjima

***Neprihvatljive aktivnosti:***

|  |  |
| --- | --- |
|  | **NEPRIHVATLJIVE AKTIVNOSTI** |
|  | * Kupnja opreme ili vozila * Kupnja strojeva * Opremanje objekata mobilnim namještajem i opremom * Otkup zemljišta ili zgrada * Hortikultura (sadnja bilja)-*(ukoliko je isto glavna aktivnost projekta)* * Aktivnost koja ugrožava okoliš i potiče odbijanje određenih društvenih ili etničkih skupina * Projekt kojim se ne poštuju planirani trendovi regionalnog razvoja * Aktivnost koja nadilazi upravne ili financijske mogućnosti podnositelja zahtjeva * Izrada prostorno planske i projektno tehničke dokumentacije *(ukoliko je isto glavna aktivnost projekta)* * Provedba postupaka javne nabave * Uvođenje kućnih priključaka komunalne infrastrukture * Uređenje groblja staze i izgradnja betonskih okvira za grobnice * Izgradnja i sanacija bazena i teniskih terena i sl. |

Prema Programu nisu prihvatljive aktivnosti na projektima za koje je predviđeno financiranje iz ESI fondova (OPKK i Ruralni razvoj).

Neprihvatljive su i sve aktivnosti koje su u suprotnosti s važećim zakonima Republike Hrvatske.

**2.1.6. Prihvatljivi troškovi**

Prilikom dodjele financiranja u obzir se mogu uzeti samo troškovi za koje se utvrdi da su prihvatljivi. Troškovi projekta iskazuju se u Dodatku C - Proračun projekta (u nastavku teksta: Proračun projekta) koji predstavlja procjenu troškova i gornju granicu za prihvatljive troškove.

Podatci navedeni u Proračunu projekta trebaju odgovarati podatcima navedenim u točki 3.1. Prijavnog obrasca.

Prihvatljivim se smatraju troškovi koji su:

* neophodni za provođenje projekta i u skladu su s principima dobrog financijskog upravljanja, posebno u odnosu na novčane iznose i isplativost troškova,
* nastali tijekom provedbe projekta od strane izvoditelja radova/usluga, na temelju sklopljenih važećih ugovora s Korisnikom ili njegovim partnerom i u skladu s tehničkom dokumentacijom i troškovnikom radova,
* dostavljeni po situacijama/računima za stvarno izvedene radove/usluge,
* evidentirani u poslovnom izvješću i poreznoj dokumentaciji Korisnika ili partnera, uz uvjet da ih se može provjeriti, identificirati te potkrijepiti izvornim dokumentima.

**Prihvatljivi troškovi su:**

* **Trošak izrade projektno-tehničke dokumentacije** (ukoliko isto nije jedini trošak projekta)
* **Trošak izvođenja radova**
* **Trošak usluga nadzora gradnje**
* **Trošak PDV-a** (ukoliko je primjenjivo)

**2.1.6.1. Trošak izvođenja radova**

Trošak izvođenja radova čine ukupni izravni troškovi koji nastaju na provedbi projekta i u skladu su s Proračunom projekta.

Proračun projekta podijeljen je u dva dijela:

* Specifikacija po vrstama radova s predviđenim troškovima
* Prikaz strukture financiranja (Ministarstvo, podnositelj zahtjeva, ostali izvori).

Specifikacija po vrstama radova s predviđenim troškovima treba biti u cijelosti popunjena, odnosno predviđeni radovi trebaju biti specificirani po vrstama. Za visokogradnju to su: pripremni, zemljani, betonski, armirački, zidarski, tesarski, krovopokrivački, limarski radovi te razne vrste obrtničkih i instalaterskih radova kao i opremanje građevina fiksnom opremom. Za građevine niskogradnje to su: pripremni, zemljani radovi te ostale pripadajuće vrste radova ovisno o vrsti građevina.

Specifikacija radova koja neće sadržavati razrađene troškove po vrstama radova na projektu smatrat će se nepotpunom.

**2.1.6.2. Trošak usluge nadzora gradnje**

Korisnik je obvezan angažirati stručni nadzor građenja koji će nadzirati provedbu projekta.

Prihvatljivim troškovima smatrat će se i troškovi nastali na nastavku već započetog projekta i to po situacijama koje su ispostavljene Korisnicima u provedbenom razdoblju.

***Neprihvatljivi troškovi***

Nisu prihvatljivi sljedeći troškovi:

* dugovi ili naknade za gubitke ili dugovanja;
* dugovanja za kamate i rate odobrenih kredita;
* stavke već financirane iz drugih izvora;
* gubitci na tečajnim razlikama;

Nakon potpisa Ugovora o financiranju Korisnik dostavlja potpisanu i pečatom ovjerenu Izjavu o nepostojanju dvostrukog financiranja kojom odgovorna osoba Korisnika izjavljuje da aktivnosti uključene u Projekt i troškovi vezani uz iste ne podliježu dvostrukom financiranju iz drugih projekata, programa ili sustava financiranja iz javnih sredstava državnog proračuna i/ili proračuna Europske unije.

***Dopušteni udio Korisnika u financiranju Projekta***

Dopušteni udio Korisnika u financiranju Projekta je novčani udio iz bilo kojeg izvora, osim iz drugog izvora navedenog u Proračunu projekta i od ugovornog izvoditelja.

Ukoliko je podnositelj zahtjeva u Proračunu projekta naveo i drugi izvor financiranja, Ministarstvo će prihvatiti ukupni iznos Proračuna projekta. Drugi izvor financiranja uzima se samo kao informacija, a omjer financiranja između Ministarstva i Korisnika utvrđuje se u odnosu na Proračun projekta umanjen za iznos drugog izvora financiranja.

***2.2 POSTUPAK PODNOŠENJA ZAHTJEVA***

**2.2.1. Obrazac prijave za dodjelu financiranja**

Podnositelj zahtjeva u prijavi za dodjelu financiranja mora isključivo koristiti obrasce priložene u ovim Smjernicama:

* Dodatak A - Kontrolni obrazac,
* Dodatak B - Prijavni obrazac, cjelovito popunjen, potpisan i ovjeren pečatom, dostavljen u pisanom obliku,
* Dodatak C - Proračun projekta, detaljno i jasno popunjen, potpisan i ovjeren pečatom, dostavljen u pisanom obliku.

Uz zahtjev se obavezno prilaže:

* Preslika proračuna sa stavkom vlastitog udjela financiranja (označiti stavku markerom) ili potpisanu i ovjerenu pečatom izjavu da će podnositelj osigurati sredstva ukoliko projektni prijedlog bude odabran;
* Fotodokumentacija postojećeg stanja građevine (najmanje tri karakteristične fotografije).

Zahtjev mora biti popunjen na hrvatskom jeziku. Zahtjev treba popuniti u cijelosti, precizno i što jasnije kako bi se mogao pravilno vrednovati. Podnositelj zahtjeva treba navesti dovoljno podataka kako bi zahtjev bio jasan, posebno dio kojim se opisuje kako će se ostvariti cilj projekta, korist koja će iz njega proizaći i na koji je način to relevantno za ostvarenje ciljeva i prioritete Programa.

Ministarstvo će pojašnjenje zatražiti samo u slučajevima kad dostupne informacije nisu jasne te nije moguće donijeti objektivnu odluku.

**2.2.2. Način podnošenja zahtjeva**

**Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva,** preporučenom pošiljkom ili dostavom u pisarnicu Ministarstva, obvezno uz naznaku: **POZIV ZA ISKAZ INTERESA za financiranje projekata prema „Programu podrške brdsko-planinskim područjima“- NE OTVARATI,** na adresu:

**Ministarstvo regionalnoga razvoja i fondova Europske unije**

**Uprava za potpomognuta područja**

**Miramarska cesta 22**

**10000 Zagreb**

**2.2.3.**  **Rok za podnošenje zahtjeva**

**Podnositelji podnose zahtjev za financiranje najranije od 15. prosinca 2020. godine do najkasnije 15. siječnja 2021. godine.**

Valjanim zahtjevima smatrat će se zahtjevi dostavljani u pisarnicu Ministarstva do 16:00 sati 15. siječnja 2021. godine, odnosno preporučene pošiljke s poštanskim štambiljem zaključno s navedenim datumom.

**2.2.4. Dodatne informacije**

Za sva pitanja i informacije osobe za kontakt u Ministarstvu su:

-Silvana Crnjac, tel: 01/6470380, e-mail: [silvana.crnjac@mrrfeu.hr](mailto:silvana.crnjac@mrrfeu.hr)

-Snježana Cesarec, tel: 01/6438 215, e-mail: [snjezana.cesarec@mrrfeu.hr](mailto:snjezana.cesarec@mrrfeu.hr)

Poziv za iskaz interesa s prilozima (Dodatak A, Dodatak B, Dodatak C) i Smjernice za podnositelje zahtjeva dostupni su na mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za financiranje projekata prema „Programu podrške brdsko-planinskim područjima“.**

Pitanja koja mogu biti relevantna i za druge podnositelje zahtjeva, zajedno s odgovorima, bit će objavljena na mrežnoj stranici Ministarstva: [www.razvoj.gov.hr](http://www.razvoj.gov.hr).

**3. POSTUPCI DO DODJELE SREDSTAVA**

Svi pravovremeni zahtjevi bit će pregledani te će se utvrditi njihova prihvatljivost. Svi prihvatljivi projektni prijedlozi bit će vrednovani od strane Povjerenstva za odabir projekata (u daljnjem tekstu: Povjerenstvo).

***3.1 ZAPRIMANJE, OTVARANJE, ADMINISTRATIVNA PROVJERA I PROVJERA***

***PRIHVATLJIVOSTI ZAHTJEVA***

U postupku otvaranja zahtjeva i administrativne provjere utvrdit će se udovoljavaju li pristigli zahtjevi postavljenim administrativnim uvjetima i uvjetima prihvatljivosti.

Utvrđuje se sljedeće:

* **Pravodobnost zahtjeva**: zahtjev koji nije dostavljen u roku bit će odbačen.
* **Kompletnost zahtjeva**: zahtjev koji nije dostavljen u skladu s uvjetima iz Dodatka A.

(nisu dostavljeni svi prilozi) bit će odbačen.

* **Prihvatljivost zahtjeva:** zahtjev koji ne udovoljava traženim uvjetima prihvatljivosti

iz točke 2.1. bit će odbačen.

* **Popunjenost priloga** (Dodatak A, Dodatak B, Dodatak C): zahtjev koji sadrži

nepotpuno ispunjene obrasce, ukoliko se radi o važnom podatku bit će odbačen.

Ukoliko se radi o manjim nejasnoćama, Ministarstvo ima pravo zatražiti dopune i pojašnjenja.

Ukoliko je neko pitanje u Prijavnom obrascu neprimjenjivo za predloženi projekt, obvezno ga označiti kraticom NP (nije primjenjivo).

Podnositelju zahtjeva koji podnese više od jednog zahtjeva u daljnju proceduru uputit će se prvi zahtjev prema redoslijedu otvaranja.

Svakom zaprimljenom zahtjevu dodijelit će se referentni broj koji podnositelj zahtjeva/ Korisnik treba koristiti u daljnjoj korespondenciji s Ministarstvom.

Povjerenstvo, nakon provedbe ovog postupka, sastavlja Izvješće o procjeni - Otvaranje i administrativna provjera.

Popis svih zaprimljenih zahtjeva s dodijeljenim referentnim brojevima, pregled projektnih prijedloga koji se upućuju u postupak vrednovanja te pregled zahtjeva koji se odbacuju s razlogom odbacivanja, Ministarstvo će objaviti na svojoj službenoj mrežnoj stranici: [www.razvoj.gov.hr](http://www.razvoj.gov.hr).

***3.2 VREDNOVANJE PROJEKTNIH PRIJEDLOGA***

Vrednovanje projektnih prijedloga i donošenje Prijedloga za odabir u nadležnosti je Povjerenstva. Povjerenstvo je neovisno i imenuje ga ministrica regionalnoga razvoja i fondova Europske unije (u nastavku teksta: Ministrica). U rad Povjerenstva mogu se, po potrebi, uključiti stručne osobe za koje predsjednik Povjerenstva utvrdi da je njihovo sudjelovanje neophodno pri obavljanju određenih zadaća Povjerenstva, ali bez prava odlučivanja.

U I. fazi vrednovanja dodjeljuju se bodovi svakom projektnom prijedlogu u skladu s kriterijima utvrđenim u tabličnom prikazu *„Kriteriji bodovanja projektnih prijedloga“,* a koji se nalazi u prilogu ovih Smjernica.

Projekti prijedlog u I. fazi mora ostvariti najmanje 45 bodova kako bi bio upućen u II. fazu vrednovanja.

U II. fazi vrednovanja Povjerenstvo dodjeljuje dodatne bodove u rasponu od 1 do 21, u skladu s ocjenom u kolikoj mjeri projektni prijedlog doprinosi razvoju i održivosti lokalne zajednice na brdsko-planinskom području, a u skladu s raspoloživim sredstvima.

Nakon provedenog postupka vrednovanja Povjerenstvo sastavlja Izvješće o procjeni - Prijedlog za odabir, u kojemu predlaže Listu prijedloga za odabir, zasebno za svaku županiju. Prema prijedlogu Povjerenstva Ministrica donosi Odluku o odabiru projekata.

***3.3 ODABIR PROJEKATA***

Listu prijedloga za odabir čine najbolje bodovani projektni prijedlozi. Broj projektnih prijedloga i iznos financiranja utvrđuju se ovisno o raspoloživim sredstvima Programa.

Na prijedlog Povjerenstva, Ministrica će donijeti Odluku o odabiru projekata na temelju koje će Ministarstvo s Korisnikom sklopiti Ugovor o financiranju (u nastavku teksta: Ugovor). Dodijeljena sredstva financiranja mogu biti jednaka ili manja od traženih u Prijavnom obrascu.

Lista odobrenih projekata bit će objavljena na službenoj mrežnoj stranici Ministarstva [www.razvoj.gov.hr](http://www.razvoj.gov.hr)

Svi prihvatljivi projektni prijedlozi kojisu zadovoljili bodovni prag u postupku bodovanja u I. fazi vrednovanja (najmanje 45 bodova), a neće biti odabrani u prvom krugu odabira, odnosno nisu na Listi odobrenih projekata, činit će Rezervnu listu projekata.

Ukoliko se neki od odabranih projekata neće moći provesti ili se na pojedinim projektima postignu uštede te ukoliko Ministarstvo osigura dodatna sredstava za Program, Ministrica može, na prijedlog Povjerenstva, sukcesivno donositi odluku o odabiru projekata s Rezervne liste projekata, kao i odobriti dodatna sredstva projektima iz prvog kruga odabira, kojima su dodijeljena sredstva manja od traženih, a korisnici ih nisu u mogućnosti završiti vlastitim sredstvima.

U sukcesivnom odabiru primjenjivat će se i dodatni kriterij gotovosti projekta, odnosno odabrat će se projekti koje su podnositelji već započeli vlastitim sredstvima i nalaze se u fazi provedbe koja jamči završetak radova i stavljanje građevine u funkciju do roka za provedbu Programa.

1. **UGOVOR O FINANCIRANJU**

Ugovorom se utvrđuje iznos odobrenih sredstava financiranja, uvjeti i način korištenja kao i sve ostale ključne obveze dionika.

Odobreni iznos financiranja predstavlja najviši iznos kojim Ministarstvo može financirati Projekt u Provedbenom razdoblju.

Korisnik je dužan o svim promjenama u provedbi Ugovora pravovremeno obavijestiti Ministarstvo. Sve dopune ili izmjene Ugovora moraju se provesti kao pisani dodatci Ugovoru.

***4.1 OBAVEZE KORISNIKA I ZAŠTITNI MEHANIZMI***

Nakon potpisivanja Ugovora, Korisnik dostavlja bjanko zadužnicu kao jamstvo za dobro izvršenje Ugovora, ovjerenu kod javnog bilježnika, na iznos odobrenog financiranja, uvećan za 10 %.

Nakon provedenog postupka nabave Korisnik će izraditi Revidirani proračun projekta kojim će se utvrditi omjer financiranja između Ministarstva i Korisnika u realizaciji Projekta, pri čemu postotak financiranja Ministarstva ne može biti veći od traženog iznosa izraženog u postotku u Proračunu projekta i točki 3.1. c) Prijavnog obrasca.

Konačni iznos financiranja utvrdit će se po ispostavi posljednjeg Zahtjeva za plaćanje/nadoknadu sredstava za izvedene radove/usluge u provedbenom razdoblju.

U slučaju kada je konačna vrijednost Projekta manja od utvrđene u Revidiranom proračunu, postotak financiranja Ministarstva ne može biti veći od traženog u točki 3.1.c) Prijavnog obrasca.

***4.2 PROVEDBA PROJEKTA***

Ukoliko Korisnik ne provede Projekt u skladu s Ugovorom preuzetim obvezama, Ministarstvo zadržava pravo obustave isplata i/ili raskid Ugovora.

Ako Korisnik ne ispunjava uvjete iz Ugovora, udio Ministarstva može biti smanjen i/ili Ministarstvo može zatražiti cjelokupni ili djelomični povrat već isplaćenih sredstava ili naplatu bjanko zadužnice.

***Provedbeni ugovori***

Za sve provedbene ugovore Korisnik mora provesti postupak javne nabave u skladu s važećim Zakonom o javnoj nabavi i pravilima o transparentnosti i jednakom odnosu prema svim potencijalnim ugovarateljima, pri čemu se treba izbjegavati sukob interesa.

***Nabava***

Nakon provedenog postupka nabave, a najkasnije uz prvi Zahtjev za plaćanje/nadoknadu sredstava Korisnik dostavlja Ministarstvu potpisanu i pečatom ovjerenu Izjavu da su svi postupci nabave za Projekt provedeni u skladu s važećim zakonskim i podzakonskim propisima iz područja javne nabave.

Nakon zaprimljenih obavijesti o provedenom postupku nabave i saznanja o mogućim uštedama, Ministarstvo može izvršiti preraspodjelu potencijalno neiskorištenih sredstva na projekte s Rezervne liste projekata.

Ukoliko nadležna tijela utvrde nepravilnost u postupku nabave, Ministarstvo će od Korisnika zatražiti povrat dobivenih sredstava, a ukoliko Korisnik ne udovolji tom zahtjevu, Ministarstvo će aktivirati bjanko zadužnicu.

***Odgovornost za provedbu projekta***

Korisnik u cijelosti snosi odgovornost za provedbu Projekta u svim fazama njegove provedbe.

Korisnik se obvezuje u svojoj organizaciji osigurati svu projektno-tehničku dokumentaciju i sve druge akte (dozvole, suglasnosti) koji su potrebni za realizaciju Projekta te preuzima odgovornost za moguće kašnjenje ili odustajanje od Projekta.

***Dodatne informacije***

U svakome trenutku provedbe Projekta Ministarstvo može zatražiti dodatne informacije od Korisnika. Također, Korisnik može zatražiti od Ministarstva dodatna pojašnjenja o provedbi.

***Izvješća***

Sva izvješća moraju biti na hrvatskom jeziku. Uz svaki Zahtjev za plaćanje/nadoknadu sredstava, pored obračunske dokumentacije Korisnik je obvezan dostaviti popunjene i ovjerene obrasce Periodičnog izvješća o provedbi projekta i Financijsko izvješće.

***Plaćanje***

Nakon što su ispunjeni uvjeti iz Ugovora, Ministarstvo obavlja plaćanje na račun Korisnika prema dostavljenom Zahtjevu za plaćanje/nadoknadu sredstava za stvarno izvedene radove/usluge na Projektu.

Uz svaki Zahtjev za plaćanje/nadoknadu sredstava Korisnik je obavezan dostaviti jedan primjerak izvorne obračunske dokumentacije, potpisane i pečatom ovjerene od strane stručnog nadzora i Korisnika, Izjavu o izvedenim radovima kao i sve ostale priloge u skladu s Ugovorom o financiranju.

Ukoliko Korisnik dostavlja Zahtjev za nadoknadu sredstava, pored prethodno navedene dokumentacije, obvezan je dostaviti izvadak o stanju i promjenama na transakcijskom računu kojim dokazuje da je izvedene radove/usluge na Projektu platio s aktivnosti predviđene za provedbu projekta.

Ukoliko Korisnik dostavlja Zahtjev za plaćanje, Ministarstvo će izvršiti uplatu sredstava financiranja na njegov račun, a Korisnik je dužan izvršiti prijenos cjelokupnog iznosa uplaćenih sredstava na račun izvoditelja radova/usluga te o istome izvijestiti Ministarstvo prilikom dostave slijedećeg Periodičnog izviješća ili Završnog izviješća.

***Nadzor***

Ministarstvo vrši redovni nadzor nad provedbom Projekta, a Korisnik je obvezan provoditi detaljni nadzor te osigurati stručni nadzor.

Korisnik je dužan omogućiti predstavnicima Ministarstva uvid u svu dokumentaciju vezanu uz provođenje Projekta kao i periodičnu kontrolu Projekta na terenu. Predstavnici Ministarstva obavljaju pregled Projekta na terenu.

***Vidljivost***

Za dodijeljeno financiranje potrebno je osigurati javno objavljivanje provedbe Projekta i na taj način stvoriti njegovu prepoznatljivost u Republici Hrvatskoj, npr. primjerenom oznakom na financiranoj građevini, u izviješćima ili objavama koje proizlaze iz Projekta ili tijekom javnih događanja vezanih uz Projekt i slično.

**5. POPIS PRILOGA**

Prilog 1 : Dodatak A - Kontrolni obrazac

Prilog 2 : Dodatak B - Prijavni obrazac

Prilog 3 : Dodatak C - Proračun projekta

Prilog 4 : Kriteriji bodovanja projektnih prijedloga